21. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 39818/7458 της 28 Μαΐου/24 Αυγ. 1979 (ΦΕΚ Β΄ 706) Περί τροποποιήσεως της αριθ. 48377/15.4.1977 υπουργικής αποφάσεως «περί καθορισμού δικαιολογητικών και τρόπου καταβολής των προβλεπομένων οικονομικών και εισοδηματικών ενισχύσεων εις εξαγωγείς και παραγωγούς γεωργικών και λοιπών τινών προϊόντων. Έχοντας υπόψη: 1.Τις διατάξεις: α)Του Ν.Δ. 131/5.11.1974 «περί παροχής οικονομικών ενισχύσεων εις την Γεωργικήν, Κτηνοτροφικήν, Δασικήν και Αλιευτικήν παραγωγήν». β)Του άρθρ. 26 του Ν.Δ. 321/1969 περί Κώδικος Δημοσίου Λογιστικού». γ)Του Νόμ. 400/1976 (ΦΕΚ 203/3.8.1976 τεύχος Α΄.) «περί Υπουργικού Συμβουλίου και Υπουργείων». 2.Την αριθ. 48377/15.4.1977 απόφασή μας «περί καθορισμού δικαιολογητικών και τρόπου καταβολής των προβλεπομένων οικονομικών και εισοδηματικών ενισχύσεων εις εξαγωγείς και παραγωγούς γεωργικών και λοιπών τινών προϊόντων, όπως αυτή τροποποιήθηκε και συμπληρώθηκε με τις αριθ. 102116/17.7.1978, 157307/8.11.1978 και 4642/ 1012/16.1.1979 όμοιες αποφάσεις μας, αποφασίζουμε: 1.(Αντικαθίστανται τα άρθρ. 20 και 21 της 48377/15.4.1977, ανωτ. αριθ.15). 2.Κατά τα λοιπά ισχύει η αριθ. 48377/15.4.1977 απόφασή μας, όπως τροποποιήθηκε και συμπληρώθηκε με τις αριθ. 102116/17.7.1978, 157307/8.11. 1978 και 4642/1012/16.1.1979 όμοιες αποφάσεις μας. 3.Περιπτώσεις παροχής διευκρινήσεων και καθορισμού λεπτομερειών που τυχόν θα προκύψουν και που θα έχουν σχέση με τη πληρεστέρα εφαρμογή της παρούσης καθώς και γενικώς την αριθ. 48377/15.4.77 κοινής αποφάσεώς μας, θα ρυθμίζονται από τον Υπουργό Γεωργίας, ο οποίος εξουσιοδοτείται γι’ αυτό με τη παρούσα. 